ОБЩИНА БЯЛА, ОБЛАСТ РУСЕ




ОБЯВЛЕНИЕ

На основание чл.91, ал. 1 от Кодекса на труда и във връзка с чл. 8 , ал. 5  от Закона за закрила и развитие на културата и чл. 28, ал. 6 от Закона за културното наследство и Заповед №РД11-116/29.03..2018 г.  на Кмета на Община Бяла
ОБЯВЯВА КОНКУРС 

ЗА ДЛЪЖНОСТТА „ДИРЕКТОР” НА ИСТОРИЧЕСКИ МУЗЕЙ- гр.Бяла
Място на работа: Исторически музей- гр. Бяла.

Характер на работа: Директорът на общинския исторически музей, организира, ръководи и контролира дейността на музея като културен и научен институт.

І. Изисквания за заемане на длъжността:

Минимални изисквания:

Образование – висше; образователно-квалификационна степен „магистър”;

Професионално направление – история и археология, социология, антропология и науки за културата; 

Професионален опит- не по-малко от 3 години в съответното професионално направление;

Да притежава организационни умения, нагласа за работа в екип, адаптивност, комуникативност.

Като предимство се счита:

Присъдени научни степени.

Опит в областта на музейното дело и опазване на културното наследство.

Участие в разработването и реализацията на програми и проекти.

Чуждоезикова подготовка.

Компютърна грамотност.

ІІ.Начин на провеждане на конкурса

1. Защита на концепция за дейността и развитието на Исторически музей- гр.Бяла за период от 5 години, подробно разработена за първата от тях;

2. Събеседване.

ІІІ. Необходими документи за участие в конкурса

1. Заявление за участие (по образец);

2. Документ за трудов стаж (копие);

3. Професионална автобиография;

4. Документ за завършено образование (копие);

5. Свидетелство за съдимост; 

6. Медицинско свидетелство;

7. Концепция за дейността и развитието на Исторически музей- гр. Бяла за 5 годишен период, като подробно е разработена първата година, в 5 (пет) екземпляра в запечатани и ненадписани пликове.

Концепцията съдържа:

· анализ и оценка на състоянието на музея; основни проблеми на функционирането му;

· тенденции и възможности за развитието на музея, като културен и научен институт и мястото му музейната мрежа;

· определяне на целите, приоритетните области, очакваните резултати в управлението, финансирането, структурата и организацията на дейността на музея, пътищата за постигането им;

· мерки за реализиране на конкретни проекти по научната обработка, обогатяването и представянето на музейните фондове, научно-изследователската, образователната и популяризаторската дейност на музея;

· етапи на реализация на концепцията.

ІV. Място и срок за подаване на документите и разработената концепция.

1. Срокът за подаване на документите е 30 (тридесет) дни от датата на публикуване на обявата в местен вестник и на електронната страница на Община Бяла: www.byala.bg - до 02.05.2018 г. включително.

2. Документите се подават лично или чрез изрично упълномощено лице с нотариално заверено пълномощно в деловодството на Община Бяла, пл. „Екзарх Йосиф I” №1, стая 101 всеки работен ден, като се представят оригиналите за сверка.

3. Заявления за участие в конкурса, подадени след изтичане на срока, не се регистрират. 

При подаването на документите на всички кандидати се предоставя за запознаване  длъжностната характеристика за конкурсната длъжност.

Конкурсната процедура ще се проведе от Комисията, назначена със Заповед на Кмета на Община Бяла, непосредствено след изтичане на срока за приемане на документите.

Договор със спечелилия конкурса кандидат ще бъде сключен за срок от 5 /пет/ години.

V. Списъците и всички съобщения във връзка с конкурса се обявяват на:
Интернет страницата на Община Бяла и на информационното табло в Център за услуги и информация на граждани в гр.Бяла, пл.Екзарх Йосиф І № 3.
Лице за контакт: Дарина Мичева- Старши експерт ЧР тел.: 0817/ 7-20-20/ вътр. 26.

